Vakacava Keu Temaki Meu Veiyacovi?
O na rairai nanuma, “vinaka ga meu veiyacovi nira sa cakava tiko na kena vo!”
Wawa mada qai vakasama
Kena Dina: Sega ni tamata kece era veiyacovi.
O na rairai wilika ena kena itukutuku ni dua na iwiliwili levu ni itabagone era sa veiyacovi. Kena ivakaraitaki, e laurai ena dua na vakadidike e caka mai Merika ni 2 mai na 3 na itabagone era sa veiyacovi ni oti na sekeneri. Ia kena ibalebale tale ga ni 1 mai na 3—iwiliwili levu toka—era se sega ni veiyacovi.
Vakacava o ira era sa veiyacovi? Era raica na dauvakadidike ni levu vei ira na itabagone era veiyacovi, era vakila e levu na leqa qo.
Nuiqawaqawa. Era kaya e levu na itabagone era veiyacovi nira veivutunitaka na ka era cakava.
Sega na veinuitaki. Nirau veiyacovi oti e rua, erau sa na tekivu lomatarotarotaka, ‘O cei tale sa veiyacovi oti kei noqu itau?’
Rarawa. Ena rairai vinakata dina o goneyalewa me taqomaki, sega ni vakayagataki ga. E levu gona na tagane era sa sega ni qai taleitaki yalewa tale ni oti na veiyacovi.
Bibi me nanumi: Na yagomu e ka vakamareqeti, kua gona ni solia vakaveitalia. Vakaraitaka ni o na muria dei na ivakaro ni Kalou mo kua ni veiyacovi ni bera na vakamau. Ke o vakawati ena dua na gauna, o rawa ni qai veiyacovi. O na qai marautaka sara vakalevu ena gauna qori, ni sega ni dua na ka o na leqataka se rarawataka, o na sega tale ga ni veilecayaki me vaka era dau vakila o ira na veiyacovi ni bera na vakamau.—Vosa Vakaibalebale 7:22, 23; 1 Korinica 7:3.
VULICA ESO TALE NA KA
ITABAGONE
Young People Ask, Volume 2
E vakamacalataki ena ivola qo na isau ni vakatataro me baleta na koronivuli, ka ni veivakamarautaki, icaba, itubutubu, veisau ni bula, na lomamu, kei na noda veimaliwai na tagane kei na yalewa.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn fij_Latn